OBH 4194/1996.
Az állampolgári jogok országgyűlési biztosa általános helyettesének jelentése
Ügyintéző: Dr. Gáspárné dr. Pere Katalin

Az eljárás megindulása

H. M. budapesti lakos panasszal fordult az állampolgári jogok országgyűlési biztosa általános helyetteséhez, mert fia érettségi utáni szakmunkásképzőben tanul, ahol a tanulmányi idő 3 év. A családi pótlék azonban csak betöltött 20 éves korig jár, véleménye szerint, ha a tanulmányi idő 21 éves korig tart, a családi pótlékra jogosultság idejét is fel kellene emelni. Panaszolja továbbá, hogy bár két tanuló gyermeket nevel, az Önkormányzattól nem kap segélyt 18 éven felüli gyerekre, pedig 37 éves közalkalmazotti jogviszony után nyugdíja csak 26.350 forint.

Érintett alkotmányos jogok
Szociális biztonsághoz való jog /Alk. 70/E. § (1-2) bek. /

Alkalmazott jogszabályok
1990. évi XXV. tv. a családi pótlékról.
2. § (1) Családi pótlék az után a gyermek /személy/ után jár, aki
	a./ tizenhat évesnél fiatalabb
	b./ tizenhat évesnél idősebb / de húszévesnél fiatalabb, és alap- vagy középfokú oktatási       
                    intézmény nappali tagozatán tanul.
	c./ tizenhat évesnél idősebb, de húszévesnél fiatalabb és a dolgozók általános vagy    kö	      középiskolájában tanul.
	d./ tartósan beteg, illetőleg tesi vagy értelmi fogyatékos

Megállapított tényállás

A családi pótlékról szóló törvény szerint valóban a törvényben előírt egyéb feltéltelek mellett a tizenhat évesnél idősebb, de húszévesnél fiatalabb, és alap- vagy középfokú oktatási intézmény nappali tagozatán tanuló gyemek jogán jár családi pótlék.

Az érettségi után számos középfokúnak minősülő, különböző képzési időtartamú, nappali tagozatos továbbtanulási lehetőség van, választás szerint. 
Nem minősíthető alkotmányellenesnek a törvény, mivel a költségvetésből fedezett családi pótlék támogatásának felső korhatárát 20 évben szabta meg. 

Az állampolgári jogok országgyűlési biztosa a panasz alapján lefolytatott vizsgálat eredményeként megállapította, hogy a jelenleg hatályos törvény pozitív diszkriminációt tartalmaz az alap- vagy középfokú oktatási intézmény nappali tagozatán tanulók javára 20 éves korig, a felsőfokú oktatási intézményekben továbbtanuló azonos korú hallgatókkal szemben.

A fentiekre tekintettel törvénymódosítás indítványozására a panasz alapján nincs lehetőség.
A szociális igazgatásról és szociális támogatásokról szóló 1993. évi III. törvény azonban rászorultsági alapon és nem életkor szerinti elbírálást ír elő az Önkormányzatoknak a segélyek odaitélésénél. 

Budapest, 1997. április 1.

Dr. Polt Péter